Държавен вестник, бр. 20, 2012 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  20
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на Наредба 
№ Н-14 от 2009 г. за начина на провеждане, 
обхвата и организацията на контролните 
проверки на пътя и в предприятията и 
за класифицирането на превозвачите и на 
лицата, извършващи превози за собствена 
сметка (обн., ДВ, бр. 71 от 2009 г.; изм., бр. 13 
от 2010 г.)
§ 1. Създава се чл. 12а:
„Чл. 12а. (1) При прилагане на принудител­
ните административни мерки по чл. 106а, ал. 1, 
т. 1 – 3 от Закона за автомобилните превози 
свалената табела с регистрационния номер и 
отнетият документ, удостоверяващ регистраци­
ята на превозното средство, заедно с копие на 
заповедта за спиране от движение по чл. 106а, 
ал. 1, т. 1 – 3 от Закона за автомобилните 
превози се съхраняват:
1. в областния отдел „Контролна дей­
ност – ДАИ“, на чиято територия се намира 
компетентният орган, който води на отчет 
регистрацията на превозните средства – при 
прилагане на мерките по чл. 106а, ал. 1, т. 1 и 
2 от Закона за автомобилните превози;
2. в областния отдел „Контролна дей­
ност – ДАИ“, на чиято територия е установено 
нарушението – при прилагане на мярката по 
чл. 106а, ал. 1, т. 3 от Закона за автомобилните 
превози.
(2) Съхраняването на табелите с регистра­
ционните номера се осъществява в помеще­
ние, достъп до което имат само служители, 
определени от началника на областния отдел 
„Контролна дейност – ДАИ“. 
(3) В тридневен срок от издаване на заповед­
та за спиране от движение по чл. 106а, ал. 1, 
т. 1 и 2 от Закона за автомобилните превози 
копие от заповедта и информация за свалената 
табела и за отнетия документ, удостоверяващ 
регистрацията на превозното средство, се из­
пращат на компетентния орган, който води на 
отчет регистрацията на превозното средство, 
за сведение и отразяване на информацията в 
регистъра на превозните средства. 
(4) Областните отдели „Контролна дей­
ност – ДАИ“ водят дневник за съхраняваните 
от тях табели с регистрационни номера и 
документи, удостоверяващи регистрацията на 
превозното средство.
(5) След отпадане на основанието за спиране 
от движение на превозното средство отнети­
те документи и табелата с регистрационния 
номер се връщат на собственика му или на 
упълномощено от него лице с изрично пъл­
номощно с нотариална заверка на подписа. 
Информация за това обстоятелство се изпраща 
на компетентния орган, който води на отчет 
регистрацията на ППС.
(6) Когато в 30-дневен срок от отпадане 
на основанието за спиране от движение на 
превозното средство табелата с регистраци­
онния номер и документът, удостоверяващ 
регистрацията на превозното средство, не бъдат 
получени от собственика му или от упълномо­
щено от него лице, началникът на областния 
отдел „Контролна дейност – ДАИ“ ги изпраща 
на компетентния орган, който води на отчет 
регистрацията на ППС.“
§ 2. В чл. 14 се правят следните изменения:
1. В ал. 3 думите „проверка на пътя“ се 
заменят с „крайпътна техническа проверка“.
2. В ал. 4 думите „проверка на пътя“ се 
заменят с „крайпътна техническа проверка“.
§ 3. Създава се чл. 14а:
„Чл. 14а. (1) Проверките на елементи 1 и 
8, определени в т. 17 от приложение № 1 към 
чл. 14, ал. 1, се извършват по правилата на 
приложение № 1а.
(2) Проверките на останалите елементи, 
извън посочените в ал. 1, определени в т. 17 от 
приложение № 1 към чл. 14, ал. 1, се извършват 
в съответствие с изискванията на приложение 
№ 5 към чл. 31, ал. 1 от Наредба № Н-32 от 
2011 г. за периодичните прегледи за проверка на 
техническата изправност на пътните превозни 
средства (ДВ, бр. 104 от 2011 г.).“
§ 4. В чл. 15 ал. 2 се изменя така:
„(2) Резултатите от контролните проверки 
в предприятията се отразяват в констативен 
протокол.“
§ 5. В чл. 16 се правят следните изменения 
и допълнения:
1. В т. 1 думите „справка по образец съгласно 
приложение № 8“ се заменят с „отчет“.
2. В т. 2 думите „справка по образец съгласно 
приложение № 9“ се заменят с „отчет“.
3. В т. 3 думата „справка“ се заменя с „отчет“ 
и думите „по образец съгласно приложение 
№ 10“ се заличават.
4. Създава се т. 5: 
„5. отчет за броя на съставените актове, 
издадените наказателни постановления, прило­
жените принудителни административни мерки и 
сумата от глобите по влезли в сила наказателни 
постановления.“
§ 6. В чл. 17, ал. 1 се правят следните из­
менения и допълнения:
1. В т. 1 думите „справка по образец съгласно 
приложение № 12“ се заменят с „отчет“.
2. В т. 2 думите „справка по образец съгласно 
приложение № 13“ се заменят с „отчет“.
3. В т. 3 думите „справка по образец съгласно 
приложение № 14“ се заменят с „отчет“.
4. Създава се т. 5:
„5. отчет за броя на съставените актове, 
издадените наказателни постановления, прило­
жените принудителни административни мерки и